“Zoran Milanović uživa reputaciju inteligentne osobe, ali ne i vještog političara i komunikatora. Suosjećao je sa žrtvama poplave tako što im je ispričao da je i njemu jednom pukla cijev”, piše britanski tjednik “The Economist” – inače omiljeno štivo premijera Zorana Milanovića – u tekstu pod naslovom: “Bolesna Hrvatska. Veliki nered”.

Pišu o stanju hrvatske ekonomije u kontekstu nedavnog summita u Dubrovniku, gdje su se okupili predsjednici zemalja regije i njemačka kancelarka Angela Merkel, te zaključuju kako Hrvatska “nije dobro”. Navode da je Milanović kao novi premijer u prosincu 2011. obećao bolne ali nužne reforme, no da je do danas malo toga učinjeno. Pišu da Hrvatska nije doživjela uzlet nakon ulaska u EU i zbog neprovođenja reformi.

Economist upozorava kako Milanovićeva vlada, baš kao i sve druge od kraja rata 1995., nije riješila problem glomazne državne administracije i prevelikog broja gradova i općina. Vlada nema volje, pišu, slomiti snažne interesne grupe, poput sindikata, koje se odupiru bilo kakvoj promijeni. Navode nedavni primjer Vladine kapitulacije pred čistačicama koje su trebale biti “outsourcane”.

>>Ovo je 41 projekt koji će nam financirati Bruxelles

>>Novi natječaj za studiju za Pelješki most u ponedjeljak